Buorhajas rags

Buorhajas rags () ir zemesrags Krievijas ziemeļos, Laptevu jūras krastā. Administratīvi ietilpst Sahas Republikas Ustjanas ulusā.

 Ģeogrāfija 
Zemesrags izvietojies Buorhajas pussalas ziemeļu galā un atdala Janas līci austrumos no Buorhajas līča rietumos. Austrumos no zemesraga atrodas ap 30 km gara pusapplūdusi smilšu strēle. Apvidus bīstams kuģošanai, apkārtnē daudz kuģu vraku.Снимок недели: Буор-Хая Pussalas un līča nosaukums cēlies no zemesraga nosaukuma, kas tulkojumā no jakutu valodas nozīmē ‘Zemes kalns’.Полярная Почта. Попов С.В. Морские имена Якутии

Zemesragā no 1942. līdz 1964. gadam darbojās Misbuorhajas polārā hidrometeoroloģiskā stacija. Zemesraga tuvumā atrodas arheoloģisks piemineklis — vēlīnā paleolīta (ap 27 000 gadu veca) atradne, kur uz mamutu kauliem atklātas darbarīku pēdas.A MIS 3 kill-butchery mammoth site on Buor-Khaya Peninsula, Eastern Laptev Sea, Russian Arctic

 Atsauces 

 Ārējās saites 
 Бочки, Станция Буор Хая заброшенная

Kategorija:Krievijas zemesragi
Kategorija:Āzijas ģeogrāfija
Kategorija:Jakutija
Kategorija:Laptevu jūra